
Compartimentele analizei impactului

	1. Definirea problemei

	a) Determinați clar şi concis problema şi/sau problemele care urmează să fie soluţionate
	

	Teritoriul Republicii Moldova este expus periodic fenomenului de precipitaţii intense, îndeosebi pe timp de vară. În legătură cu aceasta, practic 1/3 din teritoriul țării anual este inundat, generînd prejudicii morale şi materiale considerabile.
Inundaţiile semnificative pe fluviul Nistru şi rîul Prut, deseori cauzate de intervenția umană, se caracterizează prin inundarea de suprafeţe extinse. Acest fapt s-a observat în anii 1969, 1980, 2008, 2010. Dat fiind că majoritatea localităţilor Republicii Moldova sînt situate în văile cursurilor de apă şi luncile rîurilor, în perioada viiturilor sînt inundate în mare parte casele de locuit și construcțiile sociale. 
În pofida faptului că există un sistem complex de construcții hidrotehnice de protecție a localităților de inundații,  pagubele provocate de aceste calamităţi naturale cresc din an în an, iar consecinţele inundațiilor poartă deseori un caracter catastrofal. Gradul de expunere a Republicii Moldova la inundații constituie mai mult de 40%, iar în unele regiuni ale țării acesta ajunge pînă la 70-80%. 
În unele sectoare ale albiei rîului Prut și fluviului Nistru, capacitatea de trecere a cursului apei abundente este insuficientă din cauza procesului alunecărilor de teren. Activizarea procesului de alunecări duce la îngustarea și ridicarea fundului albiei, la revărsarea apelor abundente pe luncă. Astfel de situații au avut loc în lunca rîului Prut în zona localităților Bărboieni (r-nul Nisporeni1973), Petrești, Frăsinești, Unțești (r-nul Ungheni 1980, 1981) și în  Mălăiești (r-nul Criuleni 1912, 1970, 1981).
Menționăm că viiturile din anii 1991 şi 1994 în bazinele rîurilor Răut şi Călmăţui au luat viaţa a 50 de oameni şi au adus un prejudiciu economiei ţării de 1678,9 mil. lei.

În Republica Moldova infrastructura de protecție împotriva inundațiilor constă din diguri de protecție pe fluviul Nistru și rîul Prut și pe celelalte rîuri mai mici. Există aproximativ 60 de rețele de diguri de protecție cu o lungime totală de circa 1014 km, care protejează în jur de 95,000 ha de teren. 
Lungimea rețelei digurilor de protecție este:
1) 530 km de diguri pe fluviul Nistru, protejînd aproximativ 40,000 ha de teren;
2) 270 km de diguri pe rîul Prut, protejînd circa 25,000 ha de teren;
3) 214 km de diguri pe rîurile mai mici, protejînd aproape 30,000 ha de teren.


	b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate
	

	Republica Moldova are o rețea densă de rîuri, incluzînd două rîuri transfrontaliere, rîul Prut și fluviul Nistru, și un număr mare de rîuri mici. 
Inundațiile sînt un pericol natural semnificativ în Republica Moldova. Există lunci inundabile pe rîul Prut și fluviul Nistru, cele mai multe fiind protejate împotriva inundațiilor și utilizate pentru agricultură. Pe teritoriul țării sînt amenajate aproximativ 5000 de iazuri și lacuri de acumulare dintre care 126 de lacuri de acumulare cu un volum mai mare de un milion de metri cubi. Cele mai strategice sunt lacul de acumulare Costești-Stînca pe rîul Prut și lacul de acumulare Novodnestrovsc pe fluviul Nistru.
Apariția fenomenului de inundații este influențată de factorii climaterici şi de construcţia geologică şi pedologică a bazinelor hidrografice ale corpurilor de apă, dimensiunile şi forma bazinelor de apă şi a luncilor, vegetaţia, relieful, precum și de factorii antropogeni.
Reţeaua hidrografică acţionează activ asupra procesului de formare a viiturilor torenţiale. Elementele principale şi cele determinante care acţionează direct asupra procesului de producere a viiturilor sînt forma reliefului, declivitatea versanţilor şi cursurilor de apă, densitatea reţelei hidrografice, rîpilor şi ravenelor.
Teritoriul Republicii Moldova este întretăiat de o reţea de văi şi vîlcele ale rîurilor. Numărul total al cursurilor de apă este de circa 3085, dintre care 185 au lungimea mai mare de 10 km. Lungimea lor totală pe un kilometru pătrat este de circa 2,8 km. De aceea morfologia văilor acţionează substanţial asupra procesului de inundare a localităţilor, respectiv determină luarea deciziilor tehnico-inginereşti privind protecţia lor.
Principala soluţie tehnică ca urmare a elaborării măsurilor de protecţie a localităţilor şi terenurilor de luncă împotriva inundaţiilor este construcţia digurilor de protecţie contra inundațiilor și monitorizarea stării digurilor pe durata funcționării lor. Lucrările de edificare a construcţiilor de protecţie antiviitură de-a lungul fluviului Nistru şi rîului Prut, precum și rîurilor Răut, Bîc, Botna, Lunga, Cogîlnic, Ialpug au fost efectuate în perioada anilor 1950-1970. Pe rîurile mici, concomitent cu construcţia digurilor, s-au efectuat lucrări de îndreptare, adîncire şi curăţare a albiilor.
Simultan cu construcţia digurilor de protecţie contra inundațiilor pe rîurile mari, Nistru şi Prut, au fost construite noduri hidrotehnice la Dubăsari (1954), Novodnestrovsk (Ucraina,1981) şi Costeşti-Stînca (1978). Destinaţia lor principală constă în regularizarea debitului, protecţia împotriva inundaţiilor şi producerea de energiei electrică. 
După viiturile semnificative din anii 1991 şi 1994 în bazinele rîurilor Răut, Ciornaia şi Călmăţui, care au luat viaţa a 50 de oameni şi au cauzat prejudiciul economic ţării în mărime de 1678,9 mil. lei, Guvernul a aprobat Schema de protecţiei a localităţilor din Republica Moldova împotriva inundaţiilor (Hotărîrea Guvernului  nr. 1030 din 13 octombrie 2000). Scopul principal al Schemei a constituit evaluarea cauzelor inundării localităţilor, a consecințelor inundației, elaborarea măsurilor tehnico-inginereşti de protecţie a localităţilor împotriva inundaţiilor, determinarea costului şi eficienţa economică a măsurilor stabilite. 
Ca urmare a examinării tuturor localităţilor, lacurilor şi construcţiilor hidrotehnice cu risc eminent de inundații, examinării lucrărilor tehnico-inginereşti realizate în bazinele cursurilor de apă s-a constatat că în zonele cu pericol de inundaţii sînt amplasate 659 de localităţi care numără 32 267 de case de locuit cu o populaţie de circa 103,3 mii locuitori.

	c) Expuneți clar cauzele care au dus la apariţia problemei
	

	Una dintre cauzele inundaţiilor semnificative din anii 2008 şi 2010 a fost nerespectarea regulilor de exploatare a lacurilor de acumulare Novodnestrovsk şi Costeşti-Stînca. Deoarece capacitatea lacurilor de acumulare nu a permis o cantitate mare de apă, s-a evacuat apa în cantităţi ce depăşeau mărimile calculate (pentru fluviul Nistru – 2600 m3/s şi pentru rîul Prut – 700 m3/s). În această perioadă debitele de evacuare au fost depăşite, astfel pentru fluviul Nistru a fost înregistrat 3000 m3/s, iar pentru rîul Prut – 830 m3/s. 
Dacă cauza inundațiilor din anul 2008 a fost revărsarea apei peste digul de protecție, atunci în anul 2010 pe rîul Prut a cedat digul, fapt ce denotă că digurile se află într-o stare nesatisfăcătoare (de exemplu, digurile din satul Nemţeni, r-nul Hînceşti, şi satul Gotești, r-nul Cantemir). Una dintre cauzele ruperii digurilor de protecție este prezenţa în corpul digului a unor fisuri longitudinale şi transversale, vizuini ale animalelor sălbatice şi tasarea necalitativă a grundului în timpul construcţiei.
Digurile de protecție fiind construite pînă în anul 1970, din cauza lipsei de fonduri financiare nu au fost efectuate reparații capitale la digurile de protecție. Prin urmare, în unele zone nivelul crestei a scăzut cu 1,5-2 m.
Starea digurilor de protecție împotriva inundațiilor are un impact important asupra riscului de inundații. În Republica Moldova nu au fost întreținute digurile de protecție împotriva inundațiilor din 1990, iar în unele zone starea lor este precară.

	d) Descrieți cum a evoluat problema şi cum va evolua fără o intervenție 
	

	Urmare a Evaluării Preliminare a Riscului de Inundații, efectuată în perioada 2013-2016, în limitele districtului bazinului hidrohrafic Nistru au fost identificate ca evenimente semnificative de inundații cele din 1969, 1970, 1974, 1980, 1998, 2008 și 2010 pe rîul Nistru, și cele din 1948 pe rîurile mici (Botna, Bîc, Durlești, Ichel etc.). Au fost identificate zonele cu risc potențial semnificativ la inundații și au fost identificați 2,924 mii km de rîu cu risc înalt la inundații în limitele districtului bazinului hidrografic Nistru, acestea fiind și zonele cu risc potențial semnificativ de inundații. 
În limitele districtului bazinului hidrografic Dunărea-Prut și Marea Neagră au fost identificate ca evenimente semnificative de inundații cele din 1969, 1974, 1980, 2008 și 2010 pe rîul Prut, și cele din 1994 pe rîurile mici (Călmățui, Lăpușna etc.). Un rol important la reducerea numărului de evenimente semnificative de inundații îl are construcția barajului Costești – Stînca pe rîul Prut în anul 1978 care a determinat diminuarea debitului cu 50% în unele cazuri.
În baza Evaluării Preliminare a Riscului la Inundații au fost identificați 1,376 mii km de rîu cu risc înalt la inundații în limitele districtului bazinului hidrografic Dunărea-Prut și Marea Neagră, acestea fiind și zonele cu risc potențial semnificativ de inundații. În limitele bazinul rîului Prut în aval de barajul Costești – Stînca sunt prezente cele mai multe areale cu risc potențial semnificativ de inundații – Ungheni, Hîncești, Cantemir, Cahul.
În pofida prevederilor Schemei de protecţie a localităților împotriva inundaţiilor, a datelor privind nivelmentul digurilor de protecţie şi a proiectelor sistemelor automatizate de avertizare, lucrările necesare nu au fost executate din lipsa mijloacelor financiare.


	e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului
	

	Cadrul normativ existent: 
1) Legea apelor nr. 272/2011 stabilește cadrul legal necesar gestionării, protecţiei şi folosinţei apelor; 
2) Legea nr. 440/1995 cu privire la zonele și fîșiile de protecție a apelor rîurilor și bazinelor de apă reglementează modul de instituire a zonelor de protecţie a apelor şi a fîşiilor riverane de protecţie a apelor rîurilor şi bazinelor de apă, regimul de folosință şi activitatea de ocrotire a lor; 
3) Legea nr. 271/1994 cu privire la protecția civilă, stabileşte principiile fundamentale de organizare a protecţiei civile în Republica Moldova care reprezintă un sistem de măsuri şi acţiuni, întreprinse în vederea asigurării protecţiei populaţiei, proprietăţii în condiţiile calamităţilor naturale şi ecologice, avariilor şi catastrofelor;
4) Hotărîrea Guvernului nr. 590/2018 cu privire la aprobarea Concepției reformei sistemului național de gestionare, prevenire și reducere a consecințelor inundațiilor.
5) Hotărîrea Guvernului nr. 955/2018 cu privire la aprobarea Planului de gestionare a districtului bazinului hidrografic Dunărea-Prut și Marea Neagră;
6) Hotărîrea Guvernului nr. 814/2017 cu privire la aprobarea Planului de gestionare a districtului bazinului hidrografic Nistru;
7) Hotărîrea Guvernului nr. 887/2013 pentru aprobarea  Regulamentului cu privire la gestionarea riscurilor de inundații; 
8) Hotărîrea Guvernului nr. 866/2013 pentru aprobarea Regulamentului privind procedura de elaborare şi de revizuire a Planului de gestionare a districtului bazinului hidrografic; 
9) Hotărîrea Guvernului nr. 433/2012 pentru aprobarea Regulamentului privind digurile de protecţie contra inundaţiilor” stabilește prevederi obligatorii pentru aplicare de către toate persoanele fizice şi juridice implicate în proiectarea, construcţia şi exploatarea digurilor de protecţie contra inundaţiilor amplasate în Republica Moldova;
10) Hotărîrea Guvernului nr. 751/2011 cu privire la aprobarea Programului de dezvoltare a gospodăririi apelor şi a hidroamelioraţiei în Republica Moldova pentru anii 2011-2020”, pentru eficientizarea activității sectorului de gospodărire a apelor și hidroameliorației;
11) Hotărîrea Guvernului  nr. 1030/2000 cu privire la aprobarea Schemei de protecţie a localităţilor din Republica Moldova împotriva inundaţiilor” prevede realizarea măsurilor primordiale de protecţie a localităţilor şi terenurilor aferente de inundaţii şi contracararea acţiunilor negative asupra economiei naţionale şi asupra mediului înconjurător.

[bookmark: _Hlk11348148]Planurile de gestionare a riscului de inundații sunt elaborate în conformitate cu prevederile art. 49 al Legii apelor nr. 272/2011 și Hotărîrea Guvernului nr. 887/2013 pentru aprobarea Regulamentul cu privire la gestionarea riscului la inundații.
Elaborarea Planurilor de gestionare a riscului de inundații este menționată și în Acordul de Asociere RM-UE care are drep scop asigurarea transpunerii Directivei 2007/60/CE privind evaluarea şi gestionarea riscurilor de inundaţii și prevede reducerea consecinţelor negative pentru sănătatea umană, mediu, patrimoniul cultural şi activitatea economică asociate cu inundaţiile.


	2. Stabilirea obiectivelor

	a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)
	

	
1) Reducerea și prevenirea riscului la inundații în proporție de pînă la 50 % pînă în anul 2025
2) Fortificarea capacităților instituționale la nivel central și local.


	3. Identificarea opţiunilor

	a) Expuneți succint opțiunea „a nu face nimic”, care presupune lipsa de intervenție
	

	„A nu face nimic” – prevede lipsa intervenției propuse care urmărește gestionarea riscului de inundații în baza principiului de management bazinal conform noilor prevederi a Legii apelor nr. 272/2011 (modificată prin Legea nr. 249/2018). 


	b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate
	

	Planurile de gestionare a riscului de inundații sunt structurate în VI Capitole, după cum urmează:
I) Prezentarea general a districtului bazinului hidrografic: care conține informație concisă despre structura geologică și relief, clima, resursele de apă, soluri, biodiversitate, populație și infrastructură.
II) Evaluarea preliminară a riscului la inundații: în capitolul dat sunt menționate lucrările existente de protecție împotriva inundațiilor (baraje, diguri),  sisteme existente de avertizare-alarmare și de răspuns la inundații, inundațiile istorice. Tot aici a fost efectuată evaluarea preliminară a riscului la inundații și elaborate două hărți: harta de hazard la inundații și harta de risc la inundații, în baza cărora au fost identificare zonele cu risc potențial semnificativ la inundații.
III) Descrierea obiectivelor de management al riscului la inundații: pentru asigurarea eficientă a gestionării riscului de inundații au fost stabilite 3 obiective generale și 8 obiectve specifice. 
IV) Măsuri propuse și prioritizarea acestora: pentru realizarea obiectivelor au fost propuse un set de măsuri aplicabile atît la nivel național cît și la nivel de district hidrografic. Măsurile propuse au fost prioritizate în dependență de gradul de urgență, magnitudinea riscului, raport cost-beneficiu și integrarea sistemului de gestionare a riscului de inundații.
V) Coordonarea procesului bilateral în districtul bazinului hidrografic: în Planul de gestionarea riscului de inundații în districtul bazinului hidrografic se menționează despre coordonarea bilaterală, după caz, Moldova-Ucraina/Moldova-România, cadrul normativ de reglementare și instituțiile responsabile. În Planul de gestionare a riscului de inundații în districtul bazinului hidrografic. 
VI) Mecanisme de monitorizare, raportare și evaluare: autoritatea responsabilă de monitorizare este Ministerul Agriculturii, Dezvoltării Regionale și Mediului prin intermediul Agenției „Apele Moldovei”, care vor elabora anual Raportul privind implementarea Programului de măsuri pentru anul precedent și vor prezenta Guvernului și Comitetului districtului bazinului hidrografic, conform prevederilor stabilite.

Principala prevedere cu impact asupra obiectivului scontat „prevenirea și reducerea riscului de inundații” este implementarea Programului de măsuri stabilit pentru 5 ani (2020-2025). 
Astfel, prin realizarea acțiunilor din Programul de masuri se propune:
·  îmbunătățirea a aproximativ 70 km de dig de  protecție și întreținerea a aprox. a 500 km de dig din zonele cu risc înalt de inundații;  
· elaborarea studiilor de fezabilitate pentru protecția localităților de  inundații și pentru crearea zonelor umede (6 zone);
· delimitarea și împădurirea fîșiilor riverane (1500 ha de suprafețe împădurite); 
· împădurirea terenurilor (15 mii ha suprafețe împădurite);
· elaborarea în detaliu a hărților de hazard și de risc la inundații;
· inventarierea barajelor existente și crearea registrului construcțiilor hidrotehnice;
· dezvoltarea/extinderea Rețelei Naționale de Monitoring Hidrologic;
· modernizarea și extinderea sistemului de avertizare în caz de inundații pînă la nivel local.


	c) Expuneți opțiunile alternative analizate sau explicați motivul de ce acestea nu au fost luate în considerare
	

	Opțiunea alternativă ar fi  „continuarea implementării documentelor de politici existente” (învechite), însă această abordare este departe de principiul europeană privind „gestiunea bazinală” reglementată de noile prevederi a Legii apelor nr. 272/2011 care transpune Directiva UE 2007/60/CE privind evaluarea şi gestionarea riscurilor de inundaţii și care la art. 49 prevede expres elaborarea Planurilor de gestiune a riscului de inundații în districtele bazinelor hidrografice delimitate conform Hotîrării Guvernului nr. 775/2013 cu privire la hotarele districtelor bazinelor și subbazinelor hidrografice și hărților speciale ăn care sunt determinate.


	4. Analiza impacturilor opţiunilor

	a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate
	

		Efecte negative
	Efecte pozitive

	Aproximativ 70 km de dig de protecție necesită a fi reconstruit iar 500 km de dig întreținut
	Diminuarea riscului de inundații prin reconstrucția a 70 km de dig de protecție și întreținerea a 500 km de dig în zonele identificate cu risc înalt de inundații.

	Menținerea riscului de inundații în zonele urbane dezvoltate economic precum mun. Bălți și mun. Chișinău.
	· Elaborarea studiilor de fezabilitate pentru protecția localităților de  inundații; 
· Fortificarea barajului Vatra și curățarea albiei minore a rîului Bîc.  

	Întreținerea unor porțiuni de dig nerentabil din punct de vedere economic.
	Crearea zonelor umede care va permite valorificarea economica a zonei respective.

	Albia rîurilor înămolită, continuarea procesului de eroziune a terenului riveran, poluarea apei de suprafață
	Delimitarea și împădurirea fîșiilor riverane (1500 ha de suprafețe împădurite). 


	Terenuri degradate, scăderea cantității și calității resursei de apă, efectul accentuat al schimbărilor climatice prin încălziri globale, lipsa precipitațiilor  sau precipitații intense.
	Împădurirea terenurilor (15 mii ha suprafețe împădurite).


	Lipsa informație privind riscul de inundații
	Elaborarea în detaliu a hărților de hazard și de risc la inundații.


	Construcții hidrotehnice abandonate sau cu risc sporit pentru viață, fără evidență și documentație tehnică. 
	Inventarierea barajelor existente și crearea registrului  construcțiilor hidrotehnice.


	Sistem învechit de monitoring și avertizare în caz de inundații.
	Dezvoltarea/extinderea Rețelei Naționale de Monitoring Hidrologic;
Modernizarea și extinderea sistemului de avertizare în caz de inundații pînă la nivel local.




	b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea
	

	Inundațiile reprezintă un risc pentru Republica Moldova, iar elaborarea Planului de gestionare a riscului de inundații reprezintă un pas important în prevenirea și diminuarea acestuia. 
Acțiunile necesare de a fi întreprinse în acest scop necesită suport, inclusiv financiar, astfel pentru asigurarea realizării acestora este important existența cadru normativ care să prioritizeze măsurile pentru prevenirea și reducerea inundațiilor.
Impactul implementării Planurilor de gestiune a riscului de inundații vizează teritoriul din limita districtului bazinului hidrografic Nistru / Dunărea-Prut și Marea Neagră.

Suprafața totală a districtului bazinului hidrografic Nistru în hotarele Republicii Moldova este de 19076 km2, ceea ce reprezintă 56,4 % din suprafața țării. Din punct de vedere teritorial-administrativ, Districtul bazinului hidrografic Nistru se extinde pe teritoriul a 19 raioane administrative cu un număr de 39 orașe și 559 sate. Numărul total al populației în District este de 2 900 mii loc., ceea ce reprezintă 63,5% din populația țării.

Suprafața totală a districtul bazinului hidrografic Dunărea-Prut și Marea Neagră în hotarele Republicii Moldova este de 14770 km2, ceea ce reprezintă 43,6% din suprafața țării. Din punct de vedere administrativ-teritorial, districtul bazinului hidrografic Dunărea-Prut și Marea Neagră se extinde pe teritoriul a 18 raioane administrative, inclusiv 10 raioane le cuprinde integral (Briceni, Edineț, Hâncești, Leova, Cimișlia, Cantemir, Basarabeasca, UTA Găgăuzia, Taraclia și Cahul), 5 raioane – mai mult de jumătate din teritoriu (Glodeni, Fălești, Ungheni, Nisporeni și Ștefan-Vodă) și 3 raioane – o anumită parte din teritoriu (Ocnița, Râșcani și Căușeni). Din punct de vedere al structurii administrativ-teritoriale, cele 18 raioane din cadrul districtului cuprind 394 de comune și 23 orașe. Numărul total al populației în District este de 1 025,3 mii loc., ceea ce reprezintă 36,5% din populația republicii.

Menționăm că implementarea Planurilor generează impact asupra bugetului de stat întrucît pentru realizarea acțiunilor din Programul de masuri a fost calculat un cost de 723336 mln lei pentru Nistru și 442827 mln lei pentru Dunărea-Prut și Marea Neagră. 
Oadată cu aprobarea Planurilor, pentru asigurarea realizării Programului de masuri, autoritățile responsabile vor prevedea în CBTM cheltuielele necesare în acest sens.  

Totodată, menționăm că opțiunea recomandată va genera costuri administrative în procesul de implementare/monitorizare/raportare în limitele bugetului alocat.


	b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea
	

	Opțiunea alternativă „continuarea implementării documentelor de politici existente (învechite), nu răspunde necesităților actuale, iar în lipsa unui Program de măsuri care stabilește acțiuni prioritare identificate urmare a Evaluării Preliminare a Riscului de Inundații și Consultărilor publice în teritoriu, nu vom putea atrage suportul financiar necesar pentru realizarea acestora.  
Totodată, opțiunea alternativă nu prevede reglementarea sau gestionarea riscului de inundații conform    Directivei UE 2007/60/CE privind evaluarea şi gestionarea riscurilor de inundații, ceea ce va duce la nerealizarea Acordului de Asociere RM-UE și respectiv și a Planului de acțiuni a Guvernului pentru anii 2020-2023.

	c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta
	

	Alte opțiuni nu au fost analizate.

	d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi
	

	Pentru Opțiunea recomandată nu a fost identificat impact pentru întreprinderi/întreprinderi mici și mijlocii care a distorsiona concurența. 
Considerăm vă opțiunea recomandată va oferi acces la informare pentru  întreprinzători despre riscul existent de inundații în zona de activitate sau unde urmează să-și dezvolte o afacere.


	Concluzie
e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați 
	

	Pentru realizarea obiectivelor stabilite „Reducerea și prevenirea riscului la inundații în proporție de pînă la 50 % pînă în anul 2025” și „Fortificarea capacităților instituționale la nivel central și local” este eminentă aprobarea proiectului de Hotărîre de Guvern pentru aprobarea Planurilor de gestionare a riscului de inundații pentru că: 
1) Este elaborat în conformitate cu Legea apelor nr. 272/2011 care transpune Directiva 2007/60/CE privind evaluarea şi gestionarea riscurilor de inundații; 
2) Asigura realizarea Acordului de Asociere RM-UE și a Planului de acțiuni a Guvernului;
3) Este elaborat urmare a Evaluării Preliminare a Riscului de Inundații efectuate în cadrul Proiectului „Suport de Asistență Tehnică și Management în vederea Protecției împotriva Inundațiilor a teritoriului Republicii Moldova” (2013-2015), cu suportul financiar al Băncii Europene pentru Investiții;
4) Planurile răspund necesităților actuale fiind consultat în teritoriu; 
5) În baza Evaluării Preliminare a Riscului la Inundații s-au propus două obiective majore: pe de o parte identificarea și cartarea arealelor cu risc înalt, mediu și scăzut la inundații, iar pe de altă parte calcularea pagubelor. Pentru estimarea pagubelor a fost utilizată funcția adîncimea inundației: pierderile cauzate. Conceptul de risc la inundații a fost abordat ca o combinație dintre probabilitatea de manifestare a inundației și consecințele acesteia:
(Riscul la inundații) = (Probabilitatea de manifestare a inundației) x (consecințele inundării)

Astfel, cu cît mai mari sunt consecințele, cu atît mai mare va fi riscul la inundații. Ca bază, au servit 12 indicatori de risc la inundații care au fost clasificați în trei categorii de impact:
I) [bookmark: _Hlk11349272]asupra populației: (1) numărul de personae afectate, (2) numărul de personae afectate puternic, (3) numărul de personae afectate foarte puternic, (4) numărul de puncte de aprovizionare cu apă inundate, (5) lungimea infrastructurii cheie inundate (căi rutiere, căi ferate);
II) asupra economiei: (1) pagubele pentru ariile rezidențiale, (2) pagubele pentru ariile non-rezidențiale, (3) pagubele aduse agriculturii;
III) asupra mediului: (1) extinderea siturilor de mediu inundate, (2) numărul de situri de patrimoniu inundate, (3) numărul de surse de poluare inundate, (4) extinderea surselor de poluare difuze.

6) Costul total pentru realizarea Programul de masuri este de 723336 mln lei pentru Nistru și 442827 mln lei pentru Dunărea-Prut și Marea Neagră. 
7) Implementarea Planurilor va genera următoarele beneficii: 
· Diminuarea riscului de inundații prin reconstrucția a 70 km de dig de protecție și întreținerea a 500 km de dig în zonele identificate cu risc înalt de inundații;
· Elaborarea studiilor de fezabilitate pentru protecția localităților de  inundații (ex. mun. Bălți); 
· Fortificarea barajului Vatra și curățarea albiei minore a rîului Bîc.  
· Crearea zonelor umede care va permite valorificarea economica a zonei respective.
· Delimitarea și împădurirea a 1500 ha de fîșii riverane;
· Împădurirea a 15 mii ha de suprafețe;
· Elaborarea în detaliu a hărților de hazard și de risc la inundații;
· Continuarea inventarierii barajelor existente și crearea registrului  construcțiilor hidrotehnice;
· Dezvoltarea/extinderea Rețelei Naționale de Monitoring Hidrologic;
· Modernizarea și extinderea sistemului de avertizare în caz de inundații pînă la nivel local.


	5. Implementarea şi monitorizarea

	a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare  
	

	Implementarea Planurilor de gestionare a riscului de inundații va fi asigurată prin aprobarea Hotărîrii de Guvern, iar Ministerul Agriculturii, Dezvoltării Regionale și Mediului reprezintă instituția responsabilă de monitorizarea implementării Planului de gestionare a riscului de inundații, prin intermediul Agenției „Apele Moldovei”. De asemenea, în programul de măsuri a Planului de gestionare a riscului de inundații este indicat pentru fiecare măsură în parte instituția responsabilă. 
În programul de masuri au fost indentificate următoarele instituții responsabile de realizarea, monitorizarea și evaluarea în timp a implementării Programului de măsuri: 
1) Ministerul Agriculturii, Dezvoltării Regionale şi Mediului;
2) Ministerul Finanțelor; 
3) Ministerul Economiei și Infrastructurii;
4) Agenția „Apele Moldovei”;
5) Agenția de Mediu;
6) Agenția Moldsilva;
7) Agenția Relații Funciare și Cadastru;
8) [bookmark: _Hlk11350145]Inspectoratul General pentru Situații de Urgență;
9) Serviciul Hidrometeorologic de Stat;
10) [bookmark: _Hlk11350570]Inspectoratul pentru Protecția Mediului;
11) Autoritățile Administrației Publice Locale.

Astfel, în procesul de elaborare a raportului de monitorizare instituția responsabilă de implementare a măsurilor va raporta, în fiecare an pînă la 31 ianuarie, autorității administrative de gestionare a apelor, Agenția „Apele Moldovei” progresul înregistrat, pentru întocmirea Raportului anual privind implementarea Programului de măsuri pentru anul precedent.
Agenția „Apele Moldovei” va prezenta Guvernului anual Raportul privind implementarea Planurilor de gestionare a riscului de inundații, precum și Comitetelor districtelor bazinelor hidrografice.

Aprobarea Planurilor de gestionare a riscului de inundații nu generează modificări de acte normative.


	b) Indicați clar indicatorii de performanță în baza cărora se va efectua monitorizarea
	

	Pentru fiecare acțiune din Programul de măsuri au fost stabiliți indicatorii de performanță în baza cărora se va efectua monitorizarea / evaluarea implementării Programului de măsuri a Planului.

	c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea
	

	[bookmark: _Hlk11349942]Planul de gestionare a riscului de inundații este însoțit  de un Program de măsuri stabilit pentru 5 ani (2020-2025). O evaluare a impactului urmare a aprobării Planurilor va fi resimțit după primul ciclu de împlementare.


	6. Consultarea

	a) Identificați principalele părţi (grupuri) interesate în intervenţia propusă
	

	În perioada martie-aprilie 2019, au fost organizate consultări publice cu reprezentanții administrațiilor publice locale și instituțiile responsabile din teritoriu. Astfel, au fost examinate și aprobate în cadrul ședințelor Comitetelor districtelor bazinelor hidrografice Nistru în mun. Chișinău (11.04.2019)  și Dunărea-Prut și Marea Neagră în or. Ștefan Vodă (27.03.2019). Urmare a recomandărilor reprezentanților din teritoriu a fost definitivat Programul de măsuri a Planului de gestionare a riscului de inundații.



	b) Explicați succint cum (prin ce metode) s-a asigurat consultarea adecvată a părţilor
	

	[bookmark: _GoBack]În temeiul Legii nr. 100/2017 cu privire la actele normative și  Legii nr. 239/2008 privind transparența în procesul decizional, Analiza impactului a Planurilor de gestionare a riscului de inundații  a fost plasat pe pagina web a ministerului la compartimentul Transparență decizională/Anunțuri de inițiere a elaborării deciziilor.

	c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)
	

	
În conformitate cu prevederile pct. 3 subpct. (2) al Metodologiei de analiză a impactului în procesul de fundamentare a proiectelor de acte normative, aprobată prin Hotărîrea Guvernului nr. 23/2019, Analiza Impactului se prezintă Ministerului Finanțelor pentru avizare. 
Urmare avizării, vor fi reflectate în Analiză toate recomandările și propunerile parvenite.


	Anexă 
Tabel pentru identificarea impacturilor

	Categorii de impact
	Punctaj atribuit

	
	Opțiunea 
propusă
	Opțiunea alterativă 1
	Opțiunea alterativă 2

	Economic

	costurile desfășurării afacerilor
	+2
	-2
	

	povara administrativă
	+2
	-1
	

	fluxurile comerciale și investiționale
	0
	0
	

	competitivitatea afacerilor
	0
	0
	

	activitatea diferitor categorii de întreprinderi mici și mijlocii
	0
	0
	

	concurența pe piață
	0
	0
	

	activitatea de inovare și cercetare
	0
	0
	

	veniturile și cheltuielile publice
	+2
	-2
	

	cadrul instituțional al autorităților publice
	0
	0
	

	alegerea, calitatea și prețurile pentru consumatori
	0
	0
	

	bunăstarea gospodăriilor casnice și a cetățenilor
	+3
	-2
	

	situația social-economică în anumite regiuni
	+3
	-2
	

	situația macroeconomică
	0
	0
	

	alte aspecte economice
	0
	0
	

	Social

	gradul de ocupare a forței de muncă
	0
	0
	

	nivelul de salarizare
	0
	0
	

	condițiile și organizarea muncii
	0
	0
	

	sănătatea și securitatea muncii
	+2
	+1
	

	formarea profesională
	0
	0
	

	inegalitatea și distribuția veniturilor
	0
	0
	

	nivelul veniturilor populației
	0
	0
	

	nivelul sărăciei
	0
	0
	

	accesul la bunuri și servicii de bază, în special pentru persoanele social-vulnerabile
	0
	0
	

	diversitatea culturală și lingvistică
	0
	0
	

	partidele politice și organizațiile civice
	0
	0
	

	sănătatea publică, inclusiv mortalitatea și morbiditatea
	+2
	+1
	

	modul sănătos de viață al populației
	+2
	+1
	

	nivelul criminalității și securității publice
	0
	0
	

	accesul și calitatea serviciilor de protecție socială
	+2
	-1
	

	accesul și calitatea serviciilor educaționale
	0
	0
	

	accesul și calitatea serviciilor medicale
	0
	0
	

	accesul și calitatea serviciilor publice administrative
	0
	0
	

	nivelul și calitatea educației populației
	0
	0
	

	conservarea patrimoniului cultural
	+1
	-1
	

	accesul populației la resurse culturale și participarea în manifestații culturale
	0
	0
	

	accesul și participarea populației în activități sportive
	0
	0
	

	discriminarea
	0
	0
	

	alte aspecte sociale
	0
	0
	

	De mediu

	clima, inclusiv emisiile gazelor cu efect de seră și celor care afectează stratul de ozon
	0
	0
	

	calitatea aerului
	+1
	-1
	

	calitatea și cantitatea apei și resurselor acvatice, inclusiv a apei potabile și de alt gen
	+3
	-1
	

	biodiversitatea
	+3
	-1
	

	flora
	+3
	-1
	

	fauna
	+3
	-1
	

	peisajele naturale
	+3
	-2
	

	starea și resursele solului
	+3
	-1
	

	producerea și reciclarea deșeurilor
	0
	0
	

	utilizarea eficientă a resurselor regenerabile și neregenerabile
	0
	0
	

	consumul și producția durabilă
	+2
	-1
	

	intensitatea energetică
	0
	0
	

	eficiența și performanța energetică
	0
	0
	

	bunăstarea animalelor
	+3
	-1
	

	riscuri majore pentru mediu (incendii, explozii, accidente etc.)
	0
	-1
	

	utilizarea terenurilor
	+2
	-1
	

	alte aspecte de mediu
	
	
	

	Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.

	Anexe

	Proiectul preliminar de act normativ
Sinteza obiecțiilor și propunerilor la proiect și/sau analiza de impact
Expertiza Grupului de lucru al Comisiei de stat pentru reglementarea activităţii de întreprinzător (după caz)
Alte materiale informative/documente (la decizia autorilor)

